Diari Oficial de la Generalitat Valenciana


Sumari del DOGV 4324, del 29-08-2002 (2002/9269)

Informació pública de l'alternativa tècnica del programa per al desenvolupament de l'actuació integrada dels sectors 25 i 26 del Pla General d'Ordenació Urbana de Godella (València).
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4324

Data del DOGV
:   29-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9269


Organisme emissor
:   Agrupació d'Interés Urbanístic Lloma dels Frares

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada dels sectors 25 i 26 del Pla General d'Ordenació Urbana de Godella (València). [2002/A9269]
  
L'Agrupació d'Interés Urbanístic Lloma dels Frares ha formulat una alternativa tècnica del programa per al desenvolupament de l'actuació integrada, corresponent als sectors 25 i 26 del Pla General d'Ordenació Urbana de Godella, que inclou estatuts de l'agrupació, document d'homologació, pla parcial i projecte d'urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tal d'aplicar el que disposa l'article 48, en relació amb l'article 46, ambdós de l'esmentada llei, pertoca sotmetre el dit programa a informació pública durant el termini de 20 dies hàbils, comptador des de l'endemà de la publicació del present anunci en el Diari Oficial de la Generalitat Valenciana.
  
Es fa constar que prèviament s'ha depositat, a l'Ajuntament de Godella, una còpia de la documentació preceptiva i s'ha tramés un avís a les persones que figuren en el cadastre com a titulars de drets afectats per l'actuació proposada.
  
Les persones interessades en el procediment, durant l'esmentat termini, podran formular les al·legacions que convinguen al seu dret, així com altres alternatives tècniques de programa i proposicions jurudicoeconòmiques per a executar qualsevol de les alternatives, tot això en els termes i condicions de la Llei 6/1994. Les proposicions juridicoeconòmiques s'han de presentar durant els cinc dies següents al venciment del termini adés esmentat. Els dits terminis es prorrogaran per 20 dies addicionals si, durant els primers 10 dies d'informació pública, alguna persona es compromet a presentar una alternativa tècnica substancialment distinta a la inicial i en presta caució. Les alternatives tècniques, al·legacions i proposicions juridicoeconòmiques que pretenguen competir amb l'exposada al públic podran presentar-se dins dels terminis esmentats, a l'Ajuntament de Godella.
  
Igualment, es fa constar que qualsevol persona podrà comparéixer en els terminis referits, a la Notaria del senyor Ignacio Maldonado Chiarri, situada a Burjassot (València), carrer Màrtirs de la Llibertat, 5, per a obtenir una còpia de l'acta de protocol·lització de l'alternativa i projecte que l'acompanya o sol·licitar que aquella li siga mostrada, en horari de 10.00 a 14.00 hores en dies hàbils.